พระราชบัญญัติวิชาชีพสถาปัตยกรรม พ.ศ. 2508 (ยกเลิก)
วันที่ประกาศ: 1965-12-31

content: พระราชบัญญัติ วิชาชีพสถาปัตยกรรม พ.ศ. ๒๕๐๘ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๑๔ ธันวาคม พ.ศ. ๒๕๐๘ เป็นปีที่ ๒๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยวิชาชีพสถาปัตยกรรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติวิชาชีพสถาปัตยกรรม พ.ศ. ๒๕๐๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ “วิชาชีพสถาปัตยกรรม” หมายความว่า วิชาชีพการช่างในสาขาสถาปัตยกรรมหลัก สาขาสถาปัตยกรรมผังเมือง สาขาภูมิสถาปัตยกรรม สาขาสถาปัตยกรรมอุตสาหการ สาขาสถาปัตยกรรมมัณฑนศิลป์ และสาขาสถาปัตยกรรมอื่นใดซึ่งจะได้กำหนดโดยพระราชกฤษฎีกา “วิชาชีพสถาปัตยกรรมควบคุม” หมายความว่า
sectionNo: 3
content: วิชาชีพสถาปัตยกรรมที่ระบุควบคุมในกฎกระทรวง “ผู้ประกอบวิชาชีพสถาปัตยกรรมควบคุม” หมายความว่า ผู้รับผิดชอบในการประกอบวิชาชีพสถาปัตยกรรมควบคุม “รัฐมนตรี” หมายความว่า รัฐมนตรีผู้รักษาการตามพระราชบัญญัตินี้
sectionNo: 4
content: มาตรา ๔ พระราชบัญญัตินี้ไม่ใช้บังคับแก่ชาวต่างประเทศซึ่งเป็นผู้ประกอบวิชาชีพสถาปัตยกรรมควบคุม ในกิจการที่รัฐบาลตกลงกับทบวงการชำนัญพิเศษแห่งสหประชาชาติหรือรัฐบาลต่างประเทศ หรือในกิจการอื่นใดซึ่งจะได้กำหนดโดยพระราชกฤษฎีกา
sectionNo: 5
content: มาตรา ๕ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้ มีอำนาจแต่งตั้งนายทะเบียน และออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัตินี้ ตลอดจนกำหนดกิจการอื่นเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้
sectionNo: 1
content: หมวด ๑ การควบคุมการประกอบวิชาชีพสถาปัตยกรรม
sectionNo: 6
content: มาตรา ๖ รัฐมนตรีมีอำนาจกำหนดให้วิชาชีพสถาปัตยกรรมสาขาใด แขนงใด ขนาดใดหรือชนิดใด เป็นวิชาชีพสถาปัตยกรรมควบคุม การกำหนดเช่นว่านี้ให้กระทำโดยระบุในกฎกระทรวง
sectionNo: 7
content: มาตรา ๗ ให้มีกรรมการคณะหนึ่งเรียกว่า “คณะกรรมการควบคุมการประกอบวิชาชีพสถาปัตยกรรม “ เรียกโดยย่อว่า “ก.ส”. ประกอบด้วยปลัดกระทรวงมหาดไทยเป็นประธานและกรรมการซึ่งรัฐมนตรีแต่งตั้งจาก (๑) วุฒิสถาปนิกในส่วนราชการกระทรวง ทบวง กรม ที่ใช้วิชาชีพสถาปัตยกรรมจำนวนห้าคน (๒)
sectionNo: 7
content: วุฒิสถาปนิกในสถานศึกษาที่มีหลักสูตรการศึกษาวิชาสถาปัตยกรรมชั้นปริญญาจำนวนสี่คน และ (๓) วุฒิสถาปนิกนอกจากบุคคลในส่วนราชการและสถานศึกษาดังกล่าวใน (๑) และ (๒) จำนวนหกคน ให้ ก.ส. เลือกกรรมการคนหนึ่งเป็นรองประธาน มีหน้าที่ช่วยประธานตามที่ประธานมอบหมาย
sectionNo: 7
content: และเป็นผู้ทำการแทนประธานในเมื่อประธานไม่อยู่หรือไม่สามารถปฏิบัติหน้าที่ได้ กรรมการซึ่งรัฐมนตรีแต่งตั้งให้อยู่ในตำแหน่งคราวละสองปี และอาจแต่งตั้งซ้ำอีกได้ แต่ไม่เกินกว่าสองครั้งติด ๆ กัน
sectionNo: 8
content: มาตรา ๘ กรรมการซึ่งรัฐมนตรีแต่งตั้งพ้นจากตำแหน่งเมื่อ (๑) ครบวาระ (๒) ลาออก (๓) ขาดคุณสมบัติที่ได้รับแต่งตั้งตามมาตรา ๗ หรือถูกพักใบอนุญาตหรือถูกเพิกถอนใบอนุญาต หรือขาดต่ออายุใบอนุญาตเป็นผู้ประกอบวิชาชีพสถาปัตยกรรมควบคุม เมื่อกรรมการซึ่งรัฐมนตรีแต่งตั้งพ้นจากตำแหน่งก่อนวาระ
sectionNo: 8
content: ให้รัฐมนตรีแต่งตั้งผู้อื่นในจำพวกเดียวกันเป็นกรรมการแทน กรรมการซึ่งได้รับแต่งตั้งตามความในวรรคก่อน อยู่ในตำแหน่งตามวาระของกรรมการที่ตนแทน
sectionNo: 9
content: มาตรา ๙ เมื่อกรรมการซึ่งรัฐมนตรีแต่งตั้งพ้นจากตำแหน่งตามวาระให้กรรมการที่พ้นจากตำแหน่งนั้นคงอยู่รักษาการต่อไป จนกว่ากรรมการที่ได้รับแต่งตั้งใหม่เข้ารับหน้าที่
sectionNo: 10
content: มาตรา ๑๐ ให้จัดตั้งสำนักงาน ก.ส. ขึ้นในสำนักงานปลัดกระทรวงมหาดไทย มีนายทะเบียนคนหนึ่งเป็นผู้รับผิดชอบในการรักษาทะเบียนผู้ประกอบวิชาชีพสถาปัตยกรรมควบคุม และในกิจการอื่นทั่วไป และให้มีเจ้าหน้าที่ตามสมควร ให้นายทะเบียนทำหน้าที่เป็นเลขานุการ ก.ส.
sectionNo: 11
content: มาตรา ๑๑ การประชุม ก.ส. ต้องมีกรรมการมาประชุมไม่น้อยกว่ากึ่งจำนวนของกรรมการทั้งหมดจึงเป็นองค์ประชุม ถ้าในการประชุมคราวใด ประธานกรรมการ และรองประธานกรรมการไม่อยู่ในที่ประชุม หรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการด้วยกันคนหนึ่งเป็นประธานในที่ประชุม ภายใต้บังคับมาตรา ๑๒
sectionNo: 11
content: มติของที่ประชุม ก.ส. ให้ถือเสียงข้างมาก กรรมการคนหนึ่งมีเสียงหนึ่งในการลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
sectionNo: 12
content: มาตรา ๑๒ มติของที่ประชุม ก.ส. ดังต่อไปนี้ต้องประกอบด้วยคะแนนเสียงไม่น้อยกว่าสองในสามของจำนวนกรรมการทั้งหมด (๑) มติให้สั่งพักใบอนุญาตหรือเพิกถอนใบอนุญาตเป็นผู้ประกอบวิชาชีพสถาปัตยกรรมควบคุม (๒) มติออกใบอนุญาตให้แก่ผู้ประกอบวิชาชีพสถาปัตยกรรมควบคุม ซึ่งถูกเพิกถอนใบอนุญาต (๓)
sectionNo: 12
content: มติยกเว้นคุณสมบัติตามมาตรา ๑๘ (๓)
sectionNo: 13
content: มาตรา ๑๓ ให้ ก.ส. มีอำนาจและหน้าที่ดังต่อไปนี้ (๑) ออกใบอนุญาตให้แก่บุคคลซึ่งมีสิทธิและสมควรเป็นผู้ประกอบวิชาชีพสถาปัตยกรรมควบคุม (๒) สั่งพักใบอนุญาตหรือเพิกถอนใบอนุญาตเป็นผู้ประกอบวิชาชีพสถาปัตยกรรมควบคุม (๓) ออกข้อบังคับวางหลักเกณฑ์และแบบเกี่ยวกับการสอบ การขอ การอนุญาต การต่ออายุ การสั่งพัก
sectionNo: 13
content: การเพิกถอน และกิจการอย่างอื่นเกี่ยวกับใบอนุญาต ใบอนุญาตพิเศษ หรือใบแทนใบอนุญาตเป็นผู้ประกอบวิชาชีพสถาปัตยกรรมควบคุม (๔) ให้คำปรึกษาและคำแนะนำแก่มหาวิทยาลัย หรือสถานศึกษาอื่นในการศึกษาวิชาในสาขาต่าง ๆ ของสถาปัตยกรรมศาสตร์
sectionNo: 14
content: มาตรา ๑๔ ให้ ก.ส. มีอำนาจแต่งตั้งอนุกรรมการเพื่อทำกิจการ หรือไต่สวนพิจารณาเรื่องต่าง ๆ อันอยู่ในขอบเขตแห่งอำนาจและหน้าที่ของ ก.ส. ได้ ให้นำมาตรา ๑๑ มาใช้บังคับแก่การประชุมคณะอนุกรรมการโดยอนุโลม
sectionNo: 2
content: หมวด ๒ การออกใบอนุญาต
sectionNo: 15
content: มาตรา ๑๕ ห้ามมิให้ผู้ใดเป็นผู้ประกอบวิชาชีพสถาปัตยกรรมควบคุมเพื่อแสวงหาผลประโยชน์ สินจ้าง หรือบำเหน็จรางวัล ทั้งนี้ เว้นแต่จะได้รับใบอนุญาตเป็นผู้ประกอบวิชาชีพสถาปัตยกรรมควบคุมจาก ก.ส.
sectionNo: 16
content: มาตรา ๑๖ ผู้ประกอบวิชาชีพสถาปัตยกรรมควบคุมแต่ละสาขามี ๓ ประเภท คือ (๑) ภาคีสถาปนิก (๒) สามัญสถาปนิก (๓) วุฒิสถาปนิก
sectionNo: 17
content: มาตรา ๑๗ ผู้ขอรับใบอนุญาตเป็นผู้ประกอบวิชาชีพสถาปัตยกรรมควบคุมต้องมีคุณสมบัติตามมาตรา ๑๘ และมีคุณวุฒิในวิชาชีพสถาปัตยกรรมตามมาตรา ๑๙
sectionNo: 18
content: มาตรา ๑๘ คุณสมบัติของผู้ขอรับใบอนุญาตเป็นผู้ประกอบวิชาชีพสถาปัตยกรรมควบคุม คือ (๑) มีอายุยี่สิบปีบริบูรณ์แล้ว (๒) ไม่เป็นผู้มีความประพฤติเสื่อมเสียหรือบกพร่องในศีลธรรมอันดี (๓) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกในคดีที่ ก.ส.
sectionNo: 18
content: เห็นว่าอาจนำมาซึ่งความเสื่อมเสียเกียรติศักดิ์แห่งวิชาชีพ เว้นแต่ได้พ้นโทษมาแล้วไม่น้อยกว่าสามปีนับแต่วันพ้นโทษ และ ก.ส.เห็นสมควรยกเว้นให้ (๔) ไม่เป็นบุคคลวิกลจริต หรือจิตฟั่นเฟือนไม่สมประกอบ
sectionNo: 19
content: มาตรา ๑๙ ผู้ขอรับใบอนุญาตเป็นผู้ประกอบวิชาชีพสถาปัตยกรรมควบคุมต้องประกอบด้วยคุณวุฒิในวิชาชีพสถาปัตยกรรม ดังต่อไปนี้ (๑) สำหรับภาคีสถาปนิก (ก) มีปริญญาหรือเทียบเท่าจากสถานศึกษาที่ ก.ส. รับรอง (ข) มีอนุปริญญาหรือเทียบเท่าจากสถานศึกษาที่มีหลักสูตรไม่น้อยกว่าสามปีที่ ก.ส. รับรอง
sectionNo: 19
content: และได้ประกอบวิชาชีพสถาปัตยกรรมควบคุมตามหลักเกณฑ์ที่กำหนดในกฎกระทรวง แต่ไม่น้อยกว่าสองปี และสอบเทียบวิทยฐานะตามมาตรฐานความรู้ขั้นภาคีสถาปนิกที่ ก.ส. จัดสอบได้ หรือ (ค) มีประกาศนียบัตรหรือเทียบเท่าจากสถานศึกษาที่มีหลักสูตรไม่น้อยกว่าสามปีที่ ก.ส. รับรอง
sectionNo: 19
content: และได้ประกอบวิชาชีพสถาปัตยกรรมควบคุมตามหลักเกณฑ์ที่กำหนดในกฎกระทรวง แต่ไม่น้อยกว่าสามปี และสอบเทียบวิทยฐานะตามมาตรฐานความรู้ขั้นภาคีสถาปนิกที่ ก.ส. จัดสอบได้ (๒) สำหรับสามัญสถาปนิก (ก) เป็นภาคีสถาปนิกที่มีคุณวุฒิตาม (๑) (ก) และได้ประกอบวิชาชีพสถาปัตยกรรมควบคุมตามหลักเกณฑ์ที่กำหนดในกฎกระทรวง
sectionNo: 19
content: แต่ไม่น้อยกว่าหนึ่งปี (ข) เป็นภาคีสถาปนิกที่มีคุณวุฒิตาม (๑) (ข) และได้ประกอบวิชาชีพสถาปัตยกรรมควบคุมตามหลักเกณฑ์ที่กำหนดในกฎกระทรวง แต่ไม่น้อยกว่าสามปี หรือ (ค) เป็นภาคีสถาปนิกที่มีคุณวุฒิตาม (๑) (ค) และได้ประกอบวิชาชีพสถาปัตยกรรมควบคุมตามหลักเกณฑ์ที่กำหนดในกฎกระทรวง แต่ไม่น้อยกว่าสามปี
sectionNo: 19
content: และสอบเทียบวิทยฐานะตามมาตรฐานความรู้ขั้นสามัญสถาปนิกที่ ก.ส. จัดสอบได้ (๓) สำหรับวุฒิสถาปนิก เป็นสามัญสถาปนิกที่มีคุณวุฒิตาม (๒) (ก) หรือ (๒) (ข) และได้ประกอบวิชาชีพสถาปัตยกรรมควบคุมตามหลักเกณฑ์ที่กำหนดในกฎกระทรวง แต่ไม่น้อยกว่าเจ็ดปี ซึ่ง ก.ส. อาจทำการทดสอบความรู้ด้วยก็ได้
sectionNo: 20
content: มาตรา ๒๐ ในกรณีที่ ก.ส. พิจารณาเห็นว่าผู้ใดมีความรู้ความสามารถในวิชาชีพสถาปัตยกรรมดีเด่นเป็นพิเศษ และผู้นั้นประสงค์ขอรับใบอนุญาต ก.ส. อาจรับเข้าเป็นภาคีสถาปนิก สามัญสถาปนิก หรือวุฒิสถาปนิก ในสาขาใดสาขาหนึ่งหรือหลายสาขาได้ ตามที่เห็นสมควร
sectionNo: 21
content: มาตรา ๒๑ นอกจากกรณีตามมาตรา ๑๙ และมาตรา ๒๐ ก.ส. อาจออกใบอนุญาตพิเศษเป็นการชั่วคราว ครั้งละไม่เกินหนึ่งปีให้แก่ผู้ขอรับใบอนุญาตซึ่ง ก.ส.พิจารณาเห็นว่าอาจปฏิบัติงานสถาปัตยกรรมควบคุมในสาขาใดเป็นการเฉพาะรายได้ โดยผู้รับใบอนุญาตนั้นต้องปฏิบัติงานร่วมกับสามัญสถาปนิกหรือวุฒิสถาปนิกในสาขานั้น
sectionNo: 22
content: มาตรา ๒๒ การขอรับใบอนุญาตตามมาตรา ๑๙ มาตรา ๒๐ หรือมาตรา ๒๑ ให้เป็นไปตามข้อบังคับของ ก.ส.
sectionNo: 23
content: มาตรา ๒๓ เมื่อได้รับคำขอรับใบอนุญาต ให้เลขานุการ ก.ส. ประกาศชื่อ ที่อยู่ และคุณวุฒิ พร้อมทั้งรายละเอียดอื่นเพื่อการนี้ไว้ ณ สำนักงาน ก.ส. เป็นเวลาไม่น้อยกว่าสิบห้าวันเพื่อให้โอกาสบุคคลอื่นยื่นคำคัดค้าน เมื่อได้ประกาศครบกำหนดแล้ว ให้เลขานุการ ก.ส. เสนอคำขอรับใบอนุญาตต่อ ก.ส. พร้อมด้วยคำคัดค้าน ถ้ามี
sectionNo: 23
content: เพื่อพิจารณาการออกใบอนุญาต
sectionNo: 24
content: มาตรา ๒๔ ใบอนุญาตเป็นผู้ประกอบวิชาชีพสถาปัตยกรรมควบคุมตามมาตรา ๑๙ หรือมาตรา ๒๐ ให้มีอายุห้าปีนับแต่วันออกใบอนุญาต ถ้าใบอนุญาตตามมาตรา ๑๙ มาตรา ๒๐ หรือมาตรา ๒๑ สูญหาย หรือถูกทำลาย ให้ผู้ประกอบวิชาชีพสถาปัตยกรรมควบคุมยื่นคำร้องขอรับใบแทนภายในกำหนดสามสิบวันนับแต่วันที่ทราบการสูญหายหรือถูกทำลาย
sectionNo: 24
content: การต่ออายุใบอนุญาตและการออกใบแทนใบอนุญาต ให้เป็นไปตามข้อบังคับของ ก.ส.
sectionNo: 3
content: หมวด ๓ การประกอบวิชาชีพสถาปัตยกรรมควบคุม และมรรยาทแห่งวิชาชีพ
sectionNo: 25
content: มาตรา ๒๕ ผู้ประกอบวิชาชีพสถาปัตยกรรมควบคุม ประกอบวิชาชีพสถาปัตยกรรมควบคุมได้แต่เฉพาะในสาขาและตามประเภทที่ระบุในใบอนุญาต ทั้งนี้ ภายในข้อกำหนดและเงื่อนไขที่ระบุในกฎกระทรวง
sectionNo: 26
content: มาตรา ๒๖ ผู้ประกอบวิชาชีพสถาปัตยกรรมควบคุมต้องรักษามรรยาทแห่งวิชาชีพตามที่กำหนดโดยกฎกระทรวง
sectionNo: 4
content: หมวด ๔ การพักใบอนุญาตและการเพิกถอนใบอนุญาต
sectionNo: 27
content: มาตรา ๒๗ ให้ ก.ส. มีอำนาจสั่งพักใบอนุญาตหรือเพิกถอนใบอนุญาตเป็นผู้ประกอบวิชาชีพสถาปัตยกรรมควบคุมได้ เมื่อปรากฏว่า (๑) ผู้ประกอบวิชาชีพสถาปัตยกรรมควบคุมผู้ใดขาดคุณสมบัติตามมาตรา ๑๘ (๒) ผู้ประกอบวิชาชีพสถาปัตยกรรมควบคุมผู้ใดกระทำการฝ่าฝืนพระราชบัญญัตินี้ หรือกฎกระทรวงที่ออกตามพระราชบัญญัตินี้
sectionNo: 27
content: การสั่งพักใบอนุญาตให้สั่งพักได้ครั้งละไม่เกินหนึ่งปี ก่อนพิจารณาสั่งพักใบอนุญาตหรือเพิกถอนใบอนุญาต ให้ ก.ส. ดำเนินการไต่สวนโดยให้โอกาสแก่ผู้ประกอบวิชาชีพสถาปัตยกรรมควบคุมผู้นั้นได้ทราบข้อกล่าวหาและยื่นคำชี้แจงแก้ข้อกล่าวหา
sectionNo: 28
content: มาตรา ๒๘ ผู้ประกอบวิชาชีพสถาปัตยกรรมควบคุมซึ่งถูกเพิกถอนใบอนุญาตอาจขอรับใบอนุญาตอีกได้เมื่อพ้นกำหนดสามปีนับแต่วันถูกเพิกถอนใบอนุญาต แต่เมื่อ ก.ส.ได้พิจารณาคำขอรับใบอนุญาตและไม่ยอมออกใบอนุญาตให้ ผู้นั้นจะยื่นคำขอรับใบอนุญาตได้อีกเมื่อพ้นกำหนดหนึ่งปีนับแต่วันที่ ก.ส. ปฏิเสธการออกใบอนุญาต ถ้า ก.ส.
sectionNo: 28
content: ปฏิเสธการออกใบอนุญาตในครั้งที่สองนี้แล้ว ผู้นั้นหมดสิทธิขอรับใบอนุญาตอีกต่อไป
sectionNo: 5
content: หมวด ๕ บทกำหนดโทษ
sectionNo: 29
content: มาตรา ๒๙ ผู้ใดฝ่าฝืนมาตรา ๑๕ มาตรา ๒๑ มาตรา ๒๕ หรือไม่ปฏิบัติตามข้อกำหนดหรือเงื่อนไขตามกฎกระทรวงออกตามมาตรา ๒๕ นั้น ต้องระวางโทษจำคุกไม่เกินหนึ่งปี หรือปรับไม่เกินหนึ่งหมื่นบาท หรือทั้งจำทั้งปรับ
sectionNo: 30
content: มาตรา ๓๐ ผู้ประกอบวิชาชีพสถาปัตยกรรมควบคุมผู้ใดประกอบวิชาชีพสถาปัตยกรรมควบคุมโดยไม่ต่ออายุใบอนุญาต ต้องระวางโทษปรับไม่เกินหนึ่งพันบาท
sectionNo: 31
content: มาตรา ๓๑ ผู้ประกอบวิชาชีพสถาปัตยกรรมควบคุมผู้ใดอยู่ในระหว่างถูกพักใบอนุญาตหรือถูกเพิกถอนใบอนุญาตระหว่างที่ยังมีสิทธิขอรับใบอนุญาตได้อีกตามมาตรา ๒๘ ฝ่าฝืนประกอบวิชาชีพสถาปัตยกรรมควบคุม ต้องระวางโทษจำคุกไม่เกินหกเดือน หรือปรับไม่เกินห้าพันบาท หรือทั้งจำทั้งปรับ
sectionNo: 6
content: หมวด ๖ บทเฉพาะกาล
sectionNo: 32
content: มาตรา ๓๒ ในวาระเริ่มแรกให้ ก.ส. ประกอบด้วยปลัดกระทรวงมหาดไทยเป็นประธาน และกรรมการซึ่งรัฐมนตรีแต่งตั้งจากสถาปนิกผู้อาจขอรับใบอนุญาตเป็นวุฒิสถาปนิกได้ตามมาตรา ๓๔ จาก (๑) ส่วนราชการที่ใช้วิชาชีพสถาปัตยกรรมจำนวนห้าคน (๒) สถานศึกษาที่มีหลักสูตรการศึกษาวิชาสถาปัตยกรรมชั้นปริญญาจำนวนสี่คน (๓)
sectionNo: 32
content: สถาปนิกผู้ประกอบวิชาชีพสถาปัตยกรรมควบคุม นอกจาก (๑) และ (๒) จำนวนหกคน ให้ ก.ส. เลือกกรรมการคนหนึ่งเป็นรองประธาน มีหน้าที่ช่วยประธานตามที่ประธานมอบหมาย และเป็นผู้ทำการแทนประธานในเมื่อประธานไม่อยู่หรือไม่สามารถปฏิบัติหน้าที่ได้ เมื่อได้มีวุฒิสถาปนิกในวิชาชีพสถาปัตยกรรมควบคุมครบจำนวนห้าสิบคนแล้ว
sectionNo: 32
content: ให้รัฐมนตรีแต่งตั้ง ก.ส. ใหม่ตามมาตรา ๗
sectionNo: 33
content: มาตรา ๓๓ ผู้ใดประกอบวิชาชีพสถาปัตยกรรมควบคุมอยู่ในวันหรือหลังวันที่กฎกระทรวงออกตามมาตรา ๖ ใช้บังคับ ให้ผู้นั้นมีสิทธิประกอบวิชาชีพสถาปัตยกรรมควบคุมต่อไปได้อีกสองปีนับแต่วันที่กฎกระทรวงใช้บังคับ และถ้าประสงค์จะประกอบวิชาชีพสถาปัตยกรรมควบคุมต่อไป
sectionNo: 33
content: ต้องขอรับใบอนุญาตเป็นผู้ประกอบวิชาชีพสถาปัตยกรรมควบคุมภายในกำหนดสองปีนับแต่วันที่กฎกระทรวงใช้บังคับ และเมื่อผู้นั้นได้ยื่นคำขอรับใบอนุญาตเป็นผู้ประกอบวิชาชีพสถาปัตยกรรมควบคุมตามพระราชบัญญัตินี้แล้ว ก็ให้ผู้นั้นประกอบวิชาชีพสถาปัตยกรรมควบคุมต่อไปได้จนกว่า ก.ส.
sectionNo: 33
content: ได้มีหนังสือแจ้งการไม่ออกใบอนุญาตให้ทราบตามเวลาและระเบียบที่ ก.ส. ได้กำหนดไว้
sectionNo: 34
content: มาตรา ๓๔ ในการออกใบอนุญาตให้เป็นผู้ประกอบวิชาชีพสถาปัตยกรรมควบคุมตามมาตรา ๓๓ ให้ ก.ส. มีอำนาจพิจารณาออกใบอนุญาตได้ตามเงื่อนไขดังต่อไปนี้ (ก) ถ้าผู้ขอรับใบอนุญาตมีคุณวุฒิตามมาตรา ๑๙ (๑) (ก) และได้ประกอบวิชาชีพสถาปัตยกรรมควบคุมเป็นเวลาไม่น้อยกว่าหนึ่งปีก่อนวันที่กฎกระทรวงออกตามมาตรา ๖ ใช้บังคับ ก.ส.
sectionNo: 34
content: อาจออกใบอนุญาตให้ผู้ขอรับใบอนุญาตเป็นสามัญสถาปนิกได้ ระยะเวลาหนึ่งปีในวรรคก่อน ให้เปลี่ยนเป็นแปดปีสำหรับการขอรับใบอนุญาตเป็นวุฒิสถาปนิก ในกรณีที่ผู้ขอรับใบอนุญาตมีคุณวุฒิตามมาตรา ๑๙ (๑) (ก)
sectionNo: 34
content: แต่มีปริญญาตั้งแต่ชั้นปริญญาโทขึ้นไปหรือเทียบเท่าระยะเวลาแปดปีสำหรับขอรับใบอนุญาตเป็นวุฒิสถาปนิกให้เปลี่ยนเป็นหกปี (ข) ถ้าผู้ขอรับใบอนุญาตมีคุณวุฒิตามมาตรา ๑๙ (๑) (ข) และได้ประกอบวิชาชีพสถาปัตยกรรมควบคุมเป็นเวลาไม่น้อยกว่าสองปีก่อนวันที่กฎกระทรวงออกตามมาตรา ๖ ใช้บังคับ ก.ส.
sectionNo: 34
content: อาจออกใบอนุญาตให้ผู้ขอรับใบอนุญาตเป็นภาคีสถาปนิกได้ ระยะเวลาสองปีในวรรคก่อน ให้เปลี่ยนเป็นห้าปีสำหรับการขอรับใบอนุญาตเป็นสามัญสถาปนิก และสิบสองปีสำหรับวุฒิสถาปนิก (ค) ถ้าผู้ขอรับใบอนุญาตมีคุณวุฒิตามมาตรา ๑๙ (๑) (ค)
sectionNo: 34
content: และได้ประกอบวิชาชีพสถาปัตยกรรมควบคุมเป็นเวลาไม่น้อยกว่าสามปีก่อนวันที่กฎกระทรวงออกตามมาตรา ๖ ใช้บังคับ และเป็นผู้ผ่านการทดสอบความรู้จาก ก.ส. แล้ว ก.ส. อาจออกใบอนุญาตให้ผู้ขอรับใบอนุญาตเป็นภาคีสถาปนิกได้ ระยะเวลาสามปีในวรรคก่อน ให้เปลี่ยนเป็นหกปีสำหรับการขอรับใบอนุญาตเป็นสามัญสถาปนิก
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: อัตราค่าธรรมเนียม
content: อัตราค่าธรรมเนียม (๑) ใบอนุญาตเป็นผู้ประกอบวิชาชีพสถาปัตยกรรมควบคุม (ก) ประเภทภาคีสถาปนิก ๒๐๐ บาท (ข) ประเภทสามัญสถาปนิก ๓๐๐ บาท (ค) ประเภทวุฒิสถาปนิก ๔๐๐ บาท (๒) ค่าต่ออายุใบอนุญาตเป็นผู้ประกอบวิชาชีพสถาปัตยกรรมควบคุม (ก) ประเภทภาคีสถาปนิก ๑๐๐ บาท (ข) ประเภทสามัญสถาปนิก ๑๕๐ บาท (ค)
sectionName: อัตราค่าธรรมเนียม
content: ประเภทวุฒิสถาปนิก ๒๐๐ บาท (๓) ใบอนุญาตพิเศษตามมาตรา ๒๑ ๕๐๐ บาท (๔) ใบแทนใบอนุญาต (ก) ที่ร้องขอรับภายในกำหนดตามมาตรา ๒๔ วรรคสอง ๒๐ บาท (ข) ที่ร้องขอรับเกินกำหนดตามมาตรา ๒๔ วรรคสอง ๑๐๐ บาท
content: หมายเหตุ:- เหตุผลในการประกาศใช้พระราชบัญญัติฉบับนี้ คือ เนื่องจากวิชาชีพสถาปัตยกรรม เช่น งานออกแบบเพื่อการก่อสร้างอาคาร วางผังบริเวณพื้นที่และการตกแต่งเพื่อสร้างสรรค์ความงาม ความมั่นคงแข็งแรงรวมถึงการควบคุมงานก่อสร้างมีจำนวนเพิ่มมากขึ้นทุกขณะ ฉะนั้น เพื่อความเจริญเป็นระเบียบเรียบร้อยของบ้านเมือง
content: ตลอดจนการผดุงมาตรฐานการประกอบวิชาชีพสถาปัตยกรรมให้เป็นไปตามหลักวิชาที่ดี และเป็นการแสดงออกในด้านหนึ่งของศิลปวัฒนธรรมอันดีงามแห่งชาติตามกาลสมัย สมควรที่จะควบคุมการประกอบวิชาชีพสถาปัตยกรรม โดยกำหนดมาตรฐานคุณวุฒิ ความรู้ ความสามารถ และมารยาทของผู้ประกอบวิชาชีพในด้านนี้
content: รวมทั้งการส่งเสริมวิทยาการอันเกี่ยวกับวิชาชีพสถาปัตยกรรมให้ก้าวหน้าสืบไป จึงจำเป็นต้องตราพระราชบัญญัตินี้ขึ้น